Сменен е председателят на борда на директорите на "Пристанище Варна" - Pan.bg
Сменен е председателят на борда на директорите на "Пристанище Варна"
Pan.bg 06 юни 2019 | 19:25 (514) (0)
Бившият началник на контейнерния терминал на пристанището "Варна – Запад" Тихомир Тодоров е бил избран за нов председател на Борда на директорите на "Пристанище Варна" ЕАД. Това научи "Дневник" от свои източници в държавното дружество. Тодоров заменя на поста му Димитър Атанасов, който става негов заместник.
Новият председател на борда на директорите на порта е и нов член на състава му. Той е влязъл в него на мястото на досегашния му член Марио Желев.
След промените досегашният изпълнителен директор на "Пристанище Варна" Петър Сеферов запазва поста си.
Пак според източници от компанията, пожелали анонимност, Тихомир Тодоров е свързван с бившия директор на Пристанище Варна и бивш министър на транспорта в правителството на Пламен Орешарски Данаил Папазов.
На 20 декември 2017 г. дружеството "Сигда", собственост на сина и дъщерята на Папазов изненадващо стана собственик на неработещия от години ТЕЦ "Варна". Само няколко месеца по-късно – в средата на септември м.г., почетния председател на ДПС Ахмед Доган стана мажоритарен собственик на "Сигда", но Данаил Папазов и синът му останаха негови управители.
Именно по времето, когато изпълнителен директор на варненския порт бе Папазов за председател на борда на директорите там бе избран 21 годишният Делян Пеевски.
Рокадите в борда на директорите на "Пристанище Варна" стават само няколко дни, след като на посещение там беше министърът на транспорта Росен Желязков, а изпълнителният директор Петър Сеферов обяви рекордна инвестиция от над 20 млн. лева за последните 12 месеца.
Над 16 млн. от тях са вложени в нова техника и обновяване на вече съществуваща, а друг над 4 млн.лева за рехабилитация на пристанищната инфраструктура.
До момента няма официално съобщение за избирането на Тихомир Тодоров за председател на борда на директорите на "Пристанище Варна".
САЩ доставиха изведени от експлоатация патрулни… 0 255
ВМС на САЩ ще инсталират първия боен лазер на кораб 0 139
Най-новият патрулен ледоразбивач ще бъде спуснат на… 0 261
МО на РФ: „Ракетата не излетя по технически причини“ 0 433
Военните в САЩ получиха първия боен лазер 0 198
НАЙ-ГОЛЯМАТА ДЪЛБОЧИНА ДО КОЯТО ДОСТИГАТ ПОДВОДНИЦИТЕ… 0 1046
/ВИДЕО/: Огромна бяла акула нападна плувец 0 255
В САЩ говорят за оръжията на "Страшния съд" на… 0 490